Hus med sjel !
Villa Luna er kunstnerisk og personlig utformet og vi har hatt en fin uke i rolige omgivelser.
Velutstyrt kjøkken, flott bad med håndkle, føner og godt varmt vann. Gode senger og ordentlige dyner.
Nydelig og sval uteplass ved inngangspartiet og en stor takterrasse med flott utsikt som alle vil elske. Bod med solsenger, stoler, parasoller og puter som er til vår disposisjon.
Hvis en ønsket å farte litt rundt så vil vi anbefale å leie bil. Andre og Trond har gode kontakter som de formidler.
Reisetips fra vertene kom godt med:
Falassarna, Elafonisi, Polyrinia og Kissamos er noen av dem.
En dagstur til Rethymno by der vi opplevde stemningsfulle gater og smug og duft av kaffe og nystekte bakevarer. Gamlebyen og Borgen ble også besøkt, men vi lengtet tilbake til rolige Drapanias og Kissamos der gamle menn sitter på små tavernaer, drikker raki og følger med på livet.
Takk Trond og Andre for god informasjon før reisen og under oppholdet. Dere svarte raskt når vi sendte en forespørsel.
Kan anbefale Villa Luna på det varmeste.
Kommer gjerne igjen!